钦定古今图书集成/明伦汇编/皇极典/第203卷 > 顺治元年
## 钦定古今图书集成/明伦汇编/皇极典/第203卷 > 顺治元年

《大清会典》。

《世祖章皇帝定鼎燕京仪》顺治元年十月前期，太常寺

官扫除坛𫮃。司设监设金椅于

郊坛之东、南向。设

宝案于金椅前。是日、遣官告祭

太庙、

社稷卤簿仪仗全设

上由大清门出。作乐前导。诣

南郊告祭。

天地毕。内院大学士率文武各官、跪奏告祭礼成。赞礼

官导

上诣更衣幄次。更黄服、陞金椅坐。诸王以下文武各

官侍立。鸣赞官赞排班。赞“进” 、赞“跪。” 众俱跪。礼部堂官引大学士一员由东阶陞、于正中跪。学士一员自案上捧宝授大学士。大学士高举奏云。

“皇帝已登大宝。诸王文武群臣不胜欢忭。”奏毕、以宝

授学士仍置案上。大学士学士退立原班。鸣赞官赞“跪、叩头。” 众俱行三跪九叩头礼。兴。赞退。俱复原位立。

上陞辇。卤簿仪仗前导。作乐进

大清门还宫。众俱退。是日、鸿胪寺设

御座于皇极门正中。设表案于门檐之东。王等齐集。

于《金水桥》之北，文武各官齐集于《金水桥》之南，东西相向序立。

上出宫作乐。

上御殿陞座。乐止。銮仪卫官赞鸣鞭、阶下三鸣鞭。内

大臣、侍卫，内院、礼部、都察院及鸿胪寺执事各官，先于阶上行三跪九叩头礼。毕，各司其事。鸣赞官赞“排班。” 赞“进” ，赞“跪” ，诸王率文武各官俱跪。赞“进表。” 内院大学士捧诸王等所进三体表文，跪置案上，起立。鸣赞官赞“宣表” ，内院大学士诣案前取表，以次跪。宣毕，起，捧表仍跪置案上，行三叩头礼，兴，退立原位。鸣赞官赞“跪、叩头。” 诸王以下文武各官行三跪九叩头礼。兴。赞退。众俱复原位立。銮仪卫官赞“鸣鞭。” 阶下三鸣鞭。

上还宫。众官皆退。越九日、颁

诏天下。

顺治十八年

《大清会典》。

皇上登极仪、顺治十八年正月前期、司设监设
御座于

太和殿。宣徽院设宝案于

御座之南。鸿胪寺设表案于殿檐下之东。设诏案于

殿内之东。是日、遣官各一员告祭

《天地》、

太庙、

社稷。銮仪卫陈卤簿仪仗于

太和殿前陈大驾于

午门外。陈黄盖云盘于丹墀内。陈龙亭香亭于午门外。教坊司陈《中和》韶乐于

太和门之东西。俱设而不作。内阁官捧

诏置于

太和殿内之东案上。尚宝司捧宝置于

御座之南案上、

上具孝服、诣

大行皇帝几筵前、行三跪九叩头礼、祗告受

命礼毕。

上具礼服、诣

皇太后宫、行三跪九叩头礼。礼部堂官奏请

上御

中和殿陞座。鸿胪寺官引内大臣侍卫。内阁、礼部

都察院执事各官行三跪九叩头礼毕。不赞礼部堂官奏请

上御

太和殿

上由中门出、陞座。鸣钟鼓不作乐。王以下、公以上、齐

集

丹陛上。文武百官齐集丹墀内。俱朝服、序班排立。

銮仪卫官赞鸣鞭。丹墀内三鸣鞭、鸣赞官赞排班。赞进、赞“跪。” 诸王以下各官俱跪。赞上表称贺。

上命免宣贺表。鸣赞官赞“跪、叩头。”诸王以下各官行

三跪九叩头礼。兴。赞退。俱复原位立。内阁官捧

诏至

宝案前。用宝讫。大学士捧

诏出

太和殿、授礼部堂官。礼部堂官跪受。由中阶降安

设云盘。内张黄盖、由中道出。行礼开读如常仪。王以下、公以上、进殿内、一跪一叩头、坐。

赐茶毕。鸣鞭。

上还宫。王等皆出。

《春秋》四传。